**Digitālās modernizācijas tematiskā komiteja**

(Ministru prezidenta 01.12.2023. rīkojums Nr. 2023/1.2.1.-312)

**SĒDES PROTOKOLS**

|  |  |  |
| --- | --- | --- |
| Rīgā | Nr. 1 | 2025. gada 25. martā |

|  |  |  |
| --- | --- | --- |
| **Sēdi vada** |  |  |
| Viedās administrācijas un reģionālās attīstības ministre | – | I. Bērziņa |
|  |  |  |
| **Piedalās:** |  |  |
| **Tematiskās komitejas locekļi:** |  |  |
| Aizsardzības ministrijas parlamentārā sekretāre | – | L. Gātere |
| Ekonomikas ministrijas parlamentārais sekretārs | – | J. Miezainis |
| Finanšu ministrijas parlamentārais sekretārs | – | J. Upenieks |
| Kultūras ministre | – | A. Lāce |
| Tieslietu ministrijas parlamentārā sekretāre | – | L. Paegļkalna |
| Labklājības ministrs | – | R. Uzulnieks |
|  |  |  |
| **Institūciju pārstāvji:** |  |  |
| Aizsardzības ministrija | – | M. Potapovs |
| Finanšu ministrija | – | I. Valtmane |
| Iekšlietu ministrija | – | K. Āboliņš |
| Izglītības un zinātnes ministrija | – | D. Zaļkalne |
| Klimata un enerģētikas ministrija | – | K. Melnis |
| Kultūras ministrija | – | B. Zakevica |
|  |  | J. Ziediņš |
| Labklājības ministrija | – | A. Grīnberga |
| Satiksmes ministrija | – | I. Strautmane |
|  |  | O. Magone |
| Tieslietu ministrija | – | G. Puce |
| Veselības ministrija | – | A. Balode |
|  |  | E. Martinsons |
| Viedās administrācijas un reģionālās attīstības ministrija | – | S. Spurķe |
|  |  | A. Sviklis |
|  |  | R. Celmiņš |
|  |  | L. Linabergs |
|  |  | G. Ozols |
|  |  | I. Upīte |
|  |  | K. Avotiņa |
| Zemkopības ministrija | – | N. Šmits |
| Iekšlietu ministrijas Informācijas centrs | – | Ā. Dzērvāns |
| Latvijas informācijas un komunikācijas tehnoloģijas asociācija | – | A. Melnūdris |
| Latvijas Valsts radio un televīzijas centrs | – | A. Berga |
|  |  | K. Siliņš |
| Rīgas Tehniskā universitāte | – | T. Juhna |
| Latvijas Universitāte | – | G. Kitenbergs |
|  |  |  |
| **Protokolē** |  |  |
| Valsts kancelejas pārstāve | – | L. Milenberga |
|  |  |  |
| Sēdi sāk plkst. 9:00 |  |  |

**1. §**

**Mākslīgā intelekta aktualitātes** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, T. Juhna, G. Kitenbergs, A. Lāce, J. Upenieks, E. Martinsons, I. Bērziņa)

1. Pieņemt zināšanai Viedās administrācijas un reģionālās attīstības ministrijas (turpmāk VARAM) pārstāvja sniegto prezentāciju “Mākslīgā intelekta aktualitātes”.

2. Pieņemt zināšanai Rīgas Tehniskās universitātes sniegto prezentāciju “Mākslīgā intelekta rūpnīca Latvija (AI Factory Latvia)” un konceptuāli atbalstīt Mākslīgā intelekta rūpnīcas Latvijā izveidi.

**2. §**

**ERAF 1.3.1.1. pasākuma ieviešanas progress**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, I. Strautmane, A. Sviklis, N. Šmits, J. Upenieks, I. Bērziņa)

1. Pieņemt zināšanai VARAM pārstāvja sniegto prezentāciju par ERAF 1.3.1.1. ārkārtas prioritātes projektu īstenošanas uzsākšanas gaitu un digitālās pārvaldes attīstības jomu arhitektūru izstrādi.

2. Atbalstīt izmaiņas Digitālās modernizācijas tematiskās komitejas 2024. gada 16. jūlija sēdes lēmumos atbilstoši piedāvājumam, precizējot digitālās pārvaldes attīstības jomu tvērumus, to attīstībai plānotā 1.3.1.1. pasākuma pirmās kārtas finansējuma apjomus un termiņus, un izteikt Digitālās modernizācijas tematiskās komitejas 2024. gada 16. jūlija sēdes protokola (prot. Nr. 3 1. §) 2.2. un 2.4. apakšpunktu, 4., 8. un 11. punktus šādā redakcijā:

“2.2. Eiropas Jūras vienloga sistēmas EMSWe ieviešana – Satiksmes ministrija (2 480 000 *euro* apjomā);

2.4. Robežšķērsošanas risinājumu pirmā kārta – Satiksmes ministrija, Latvijas Valsts radio un televīzijas centrs (2 820 000 *euro* apjomā).

4. Viedās administrācijas un reģionālās attīstības ministrijai (turpmāk – VARAM) sadarbībā ar horizontālo attīstības jomu līdzatbildīgajām ministrijām un iestādēm izstrādāt un valsts IKT pārvaldības vadītāju forumā izskatīt horizontālo attīstības jomu arhitektūru aprakstus šādos termiņos, ietverot tās investīciju iniciatīvas, kas tika pieteiktas 1.3.1.1. pasākuma projektu priekšatlasei un ietvertas priekšlikumā Digitālās modernizācijas tematiskajai komitejai par summu, kas nepārsniedz 53 825 000 *euro*:

4.1. svītrots

4.2. līdz 2025. gada 31. martam – IKT infrastruktūra un kiberdrošība – sadarbībā ar Aizsardzības ministriju, Satiksmes ministriju, Tieslietu ministriju, Iekšlietu ministriju, Kultūras ministriju, Zemkopības ministriju, Izglītības un zinātnes ministriju un Veselības ministriju (1. kārtas projektu kopējais apjoms – 2 925 000 *euro*);

4.3. līdz 2024. gada 31. oktobrim – Datu pārvaldības un izplatīšanas risinājumi – sadarbībā ar Iekšlietu ministriju, Labklājības ministriju un Latvijas Pašvaldību savienību (1. kārtas projektu kopējais apjoms – 4 400 000 *euro*, integrēto institūciju rādītājs – 10);

4.4. līdz 2025. gada 31. martam – Datu analīzes platformas un pielietojumi – sadarbībā ar Ekonomikas ministriju, Finanšu ministriju, Veselības ministriju, Kultūras ministriju, Izglītības un zinātnes ministriju, Labklājības ministriju un Valsts kanceleju (1. kārtas projektu kopējais apjoms – 8 200 000 *euro*);

4.5. līdz 2025. gada 31. maijam – Pakalpojumu pārvaldības un piegādes risinājumi – sadarbībā ar Ekonomikas ministriju, Finanšu ministriju, Labklājības ministriju un Veselības ministriju (1. kārtas projektu kopējais apjoms – 5 500 000 *euro*, integrēto institūciju rādītājs – 980);

4.6. līdz 2025. gada 31. janvārim – Personu identifikācijas un digitālās uzticamības risinājumi – sadarbībā ar Satiksmes ministriju, Iekšlietu ministriju, Izglītības un zinātnes ministriju un Zemkopības ministriju (1. kārtas projektu kopējais apjoms – 21 500 000 *euro*, integrēto institūciju rādītājs – 600);

4.7. līdz 2025. gada 30. jūnijam – Valsts pārvaldes modernizācija, t.sk. resursi, dokumenti un mākslīgais intelekts pārvaldes produktivitātei – sadarbībā ar Valsts kanceleju, Finanšu ministriju, Iekšlietu ministriju, Kultūras ministriju, Labklājības ministriju un Tieslietu ministriju (1. kārtas projektu kopējais apjoms – 9 300 000 *euro*, integrēto institūciju rādītājs – 30);

4.8. līdz 2025. gada 30. septembrim sagatavot un atbilstoši Ministru kabineta noteikumu Nr. 338 “Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” īstenošanas noteikumi” (turpmāk – MK noteikumi Nr. 338) 29.15. apakšpunkta prasībām iesniegt Ministru kabinetā rīkojuma projektu par projekta “Arhitektūras pārvaldības ieviešanas 2. kārta” projekta pases apstiprināšanu un iekļaušanu 1.3.1.1. pasākuma projektu sarakstā, nosakot tā kopējo finansējuma apjomu 2 000 000 *euro*.

8. Atbildīgajām ministrijām un iestādēm līdz 2025. gada 30. jūnijam izstrādāt un izskatīt valsts IKT pārvaldības vadītāju forumā šādus nozaru attīstības jomu arhitektūru aprakstus, ietverot tās investīciju iniciatīvas, kas tika pieteiktas 1.3.1.1. pasākuma projektu priekšatlasei un ietvertas priekšlikumā Digitālās modernizācijas tematiskajai komitejai par summu, kas nepārsniedz 93 358 000 *euro*:

8.1. E-lieta – Tieslietu ministrija sadarbībā ar Veselības ministriju un Iekšlietu ministriju (1.kārtas projektu kopējais apjoms – 17 900 000 *euro*, integrēto institūciju rādītājs 245)

8.2. Izglītības nozare – Izglītības un zinātnes ministrija (1. kārtas kopējais apjoms – 6 400 000 *euro*, integrēto institūciju rādītājs 81);

8.3. Kultūras valodu tehnoloģijas – Kultūras ministrija (1. kārtas projektu kopējais apjoms – 6 650 000 *euro*);

8.4. Labklājības nozare – Labklājības ministrija (1. kārtas projektu kopējais apjoms – 10 473 000 *euro*, integrēto institūciju rādītājs 50);

8.5. Nodokļi un muita, sagatavojot nodalītus muitas un nodokļu administrēšanas jomu arhitektūru aprakstus – Finanšu ministrija (1. kārtas projektu kopējais apjoms – 14 000 000 *euro*, integrēto institūciju rādītājs 10);

8.6. Veselības nozare – Veselības ministrija (1. kārtas projektu kopējais apjoms – 7 500 000 *euro*, integrēto institūciju rādītājs 248);

8.7. Zemkopības nozare – Zemkopības ministrija (1. kārtas projektu kopējais apjoms – 3 500 000 *euro*, integrēto institūciju rādītājs 213);

8.8. Transporta nozare – Satiksmes ministrija (1. kārtas projektu kopējais apjoms – 12 800 000 *euro*, integrēto institūciju rādītājs 76);

8.9. Būvniecība – Tieslietu ministrija sadarbībā ar Ekonomikas ministriju (1. kārtas projektu kopējais apjoms – 4 335 000 *euro*, integrēto institūciju rādītājs 120);

8.10. Enerģētika – klimata un enerģētikas ministrija sadarbībā ar Ekonomikas ministriju (1. kārtas projektu kopējais apjoms – 1 900 000 *euro*, integrēto institūciju rādītājs 40);

8.11. Reģioni un vide – Viedās administrācijas un reģionālās attīstības ministrija sadarbībā ar Klimata un enerģētikas ministriju (1. kārtas projektu kopējais apjoms – 5 500 000 *euro*, integrēto institūciju rādītājs 56);

8.12. Vēlēšanas un tiesību akti – VARAM sadarbībā ar Centrālo vēlēšanu komisiju, Valsts kanceleju un Tieslietu ministriju (1. kārtas projektu kopējais apjoms – 2 400 000 *euro*, integrēto institūciju rādītājs 10).”

11. Arhitektūras ieviešanas projektiem jānodrošina MK noteikumu Nr. 338 14. punktā noteiktā rādītāja sasniegšanu atbilstoši 8.1. – 8.12. apakšpunktos noteiktajām rādītāja vērtībām.”

3. Sagatavojot 1.3.1.1. pasākuma 2. kārtā iekļaujamās aktivitātes, ņemt vērā, ka nepieciešams turpināt stiprināt Valsts digitālās attīstības aģentūras pārziņā esošo valsts centrālo un kritisko IKT risinājumu kibernoturību, iespēju robežās paredzot šim mērķim finansējumu līdz 1,5 milj. *euro*.

4. Atzīmēt, ka Zemkopības ministrija aicina VARAM atvērt diskusiju par resursu pieejamību, ņemot vērā, ka no 2025. gada 1. janvāra Lauksaimniecības datu centra pakalpojumus sniedz Lauku atbalsta dienests. Vienojas, ka Zemkopības ministrija sagatavo un iesniedz VARAM papildu informāciju. Vienojas, ka vajadzības tiek skatītas elastības finansējuma vai neapgūtā finansējuma izmantošanas prioritāšu ietvaros.

5. Atzīmēt, ka Finanšu ministrija aicina gadījumā, ja tiek konstatēts, ka piešķirtais finansējums netiks apgūts, neizpildīsies mērķi vai sasniedzamie rādītāji, pārskatīt prioritātes un finansējumu pārvirzīt aizsardzības, drošības un kiberdrošības virzienā.

6. Atzīmēt, ka Satiksmes ministrija rosina ārkārtas projekta “Eiropas Jūras vienloga sistēmas EMSWe ieviešana” ietaupījumu 320 000 *euro* apmērā novirzīt projekta “Robežšķērsošanas risinājumu pirmā kārta” īstenošanai.

**3. §**

**Finansējums kiberdrošības aktivitātēm EARF 1.3.1.3. pasākuma ietvaros**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, R. Uzulnieks, A. Lāce, G. Puce, N. Šmits, I. Bērziņa)

1. Pieņemt zināšanai VARAM pārstāvja sniegto informāciju par pasākuma SAM 1.3.1.3 sagatavošanas gaitu.

2. VARAM līdz 2025. gada 30. aprīlim sagatavot un iesniegt Ministru kabineta rīkojuma projektu par SAM 1.3.1.3. ietvaros īstenojamo projektu sarakstu.

3. SAM 1.3.1.3 pasākuma finansējuma saņēmējiem līdz 2025. gada 4. aprīlim pēc VARAM pieprasījuma sagatavot nepieciešamo informāciju Ministru kabineta rīkojuma projekta sagatavošanai.

4. Konceptuāli atbalstīt priekšlikumu par augstas gatavības projektu saraksta izveidi, kuri būtu īstenojami, tiklīdz rodas papildu finansējums.

**4. §**

**Atveseļošanas fonda 2.1. reformu un investīciju virziena projektu īstenošanas gaita un finansējuma pārdales investīciju 2.1.2.1.i un 2.1.3.1. ietvaros**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(G. Ozols, J. Upenieks, I. Bērziņa)

1. Pieņemt zināšanai VARAM sniegto informāciju par Atveseļošanas fonda 2.1. reformu un investīciju virziena projektu īstenošanas progresu.

2. VARAM līdz 2025. gada 30. aprīlim sagatavot grozījumus Ministru kabineta 14.07.2022. noteikumos Nr. 435 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” īstenošanas noteikumi”, paredzot:

2.1. finansējuma pārdali starp investīciju nolūkiem atbilstoši identificētajiem ietaupījumiem īstenojamajos projektos un identificētajām nozaru prioritātēm, vienlaikus paredzot, ka par projektu aktivitātēm, kas saturiski skar pašvaldības, VARAM veic padziļinātu plānoto aktivitāšu analīzi un nepieciešamības gadījumā, piedāvā precizētu finansējuma sadalījumu. Minētais nosacījums attiecas uz nolūka *“Pašvaldību pakalpojumu digitālā transformācija un pašvaldību atbalsta procesu modernizācija un centralizācija, tai skaitā sadarbībā ar valsts pārvaldes institūcijām”* projektu papildu finansējuma piešķīrumiem:

2.1.1. “Labklājības nozares un pašvaldību sociālās sfēras platformas “DigiSoc” izstrāde un ieviešana” (LM);

2.1.2. “Vienotās kontaktu centra platformas (112) un Elektronisko notikumu žurnālu valsts un pašvaldību līmenī integrācija” (IeM);

2.1.3. “Atvieglojumu pārvaldības pakalpojuma pilnveide un ieviešanas atbalsts” (VARAM);

2.1.4. “Pašvaldību vēlēšanu un referendumu IS funkcionalitātes pilnveide” (VARAM);

2.2. visu Atveseļošanas fonda 2.1 investīciju attiecināmo izmaksu loka paplašināšanu ar risinājumu noturības un kiberdrošības uzlabojumu izmaksām, kā arī pieļaujot Ministru kabineta saskaņotus izņēmumus projekta īstenošanas un administrēšanas personāla proporcionālajam limitam gadījumos, kad projekti to sekmīgas īstenošanas rezultātā ir ietaupījuši pakalpojumu vai preču sagādes izmaksas.

3. Nozaru ministrijām līdz 2025. gada 30. aprīlim sagatavot un iesniegt Ministru kabinetā grozījumus projektu, kuros ir izveidojies ietaupījums, pasēs, samazinot projekta finansējumu.

4. Pēc šī protokollēmuma 2. punktā minēto grozījumu apstiprināšanas Ministru kabinetā, bet ne vēlāk kā līdz 2025. gada 1. septembrim nozaru ministrijām sagatavot un iesniegt Ministru kabinetā grozījumus projektu pasēs, iekļaujot atbalstītās papildu aktivitātes un finansējumu.

Sēdi slēdz plkst. 10:05

|  |  |  |
| --- | --- | --- |
| Viedās administrācijas un reģionālās attīstības ministre | (paraksts\*) | Inga Bērziņa |

\* Dokuments ir parakstīts ar drošu elektronisko parakstu